ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
2 พ.ย. 2558

สรุปภาวะตลาดภาคเช้า : SET รีบาวด์ – SET ยังอยู่ในช่วงรีบาวด์ หลังตลาดแสดงรอบการอ่อนตัวที่ชัดเจนในสัปดาห์ก่อน โดยเช้านี้ ประเด็นดัชนี PMI จีนในต.ค. ที่แม้ยังแสดงสัญญาณหดตัว อย่างไรก็ตามดีกว่าตลาดคาด และดีขึ้นเมื่อเทียบกับเดือนก่อน รวมถึงแรงซื้อกลับในกลุ่มแบงก์ และ PTT ยังแข็งแกร่งกว่าตลาด เป็นปัจจัยหนุน SET ในช่วงรีบาวด์ ปิดตลาดภาคเช้าที่ระดับ 1398.61 จุด +3.67 จุด +0.26% ด้วยมูลค่าซื้อขายลดลงมาที่ระดับ 1.3 หมื่นลบ. โดยกลุ่มหลักพลังงาน และแบงก์ หนุนตลาด ปิดบวก +1.2% และ +0.9% ตามลำดับ ส่วน ICT กดดันตลาด ปิดลบ -0.7% ด้วยประเด็นเลื่อนประมูล 4G 900 MHz ด้านตลาดภูมิภาคแกว่งตัวแคบในแดนบวกลบ
กลยุทธ์ที่แนะนำ : ช่วงบ่าย: แกว่งในช่วง 1400 จุด (+/- 5 จุด) โดยแนวรับระยะสั้นอยู่ที่ 1393 จุด หากยังไม่ต่ำกว่า มองอยู่ในช่วงรีบาวด์ได้อยู่ โดยมีแนวต้านระยะสั้นถัดไปที่ 1410-1415 จุด หลังจากนั้น มีโอกาสอ่อนตัวลงต่อ ตามภาพรวม SET ในช่วงนี้ ซึ่งอยู่ในรอบการอ่อนตัวแล้ว และเรามองแนวรับเป้าหมายอยู่ที่ 1375 1360 และ 1345 จุด ตามลำดับ กลยุทธ์ การเก็งกำไร เน้นรอบสั้นๆ และเหมาะกับผู้รับความเสี่ยงได้สูง หรือเน้นขายลดพอร์ตในช่วงรีบาวด์ ทั้งนี้ หุ้นแนะนำตามสัญญาณเทคนิค ได้แก่ AJD (รับ 1.64 ต้าน 1.76 cut 1.60) และ TSTH (รับ 0.63 ต้าน 0.72 cut 0.61)